מה היא תורת ישראל- כיצד נוצרה ונכתבה, מה הם חלקיה,ומי כתב אותם?
את המאמר במקור ניתן לראות באתר: http://www.olam-jew.com/shut/ma-hi-torat-israel.htm
תשובה: על פי המסורת היהודית (שאותה נוכיח בהמשך השאלות) בשנת 2488 לבריאת העולם (בשנת 1312 לפני הספירה הנוצרית) היה מעמד הר סיני, המעמד בו עם שלם נכח בהתגלות אלוקית לעם שלם - לעם ישראל, במעמד זה ניתנו עשרת הדיברות בכתב וכן שאר מצוות התורה בפרטיהן ודיקדוקיהן ניתנו נלמדו ושוננו בעל פה.
40 שנה לאחר מעמד הר סיני הושלמה כתיבתם של חמישה חומשי תורה (שהוכתבו ישירות על ידי האלוקים למשה) בחמישה חומשי תורה כתובים מצוות התורה אבל במקוצר ומתומצת ולכן כל פרטי מצוות התורה באופן מורחב נשארו בעל פה. לדוגמא בתורה כתוב להניח תפילין אבל איזה צבע התפילין וכמה פרשיות לשים בהן, כל זה נמסר בתורה שבעל פה שמשה קיבל והעביר במעמד הר סיני ובמשך כל זמן שעם ישראל היה במדבר. 
בזמן שנכתבה התורה (חמישה חומשי תורה) חיו מאות מיליוני האנשים (עם ישראל) שחוו את המאורעות ואת הניסים המופלאים הכתובים בתורה ומיליוני האנשים האלה יכלו לאשר או להכחיש את הכתוב בתורה. לאוזננו לא הגיע שמץ של ידיעה על ניסיון הכחשה כלשהו על כל הכתוב בתורה.
מאז ועד הקמת בית שני שזו תקופה של כ-1,000 שנה הלוא היא תקופת הנבואה שבה נחזו נאמרו ונכתבו שאר כתבי הקודש המכונסים בנביאים ובכתובים (נ"ך בראשי תיבות) 
במשך תקופה ארוכה זו עמדו לעם ישראל אלפי נביאים שאמרו נבואות ועשו ניסים, יש לזכור שעל פי התורה אין נביא נעשה נביא אלא אם הוכר על ידי הסנהדרין שבדקו אישרו ואימתו את נבואותיו ואת אמיתותו כנביא. ניסים רבים נעשו על ידי נביאי ישראל והרבה מניסים אלו נעשה לעיני ההמונים.
בשנת 3408 לבריאה (352 לפני הספירה הנוצרית) נערך ונחתם התנ"ך על ידי עזרא הסופר, ונסתיימה תקופת הנבואה.
בשנת 3978 לבריאה (218 לספירה הנוצרית) נכתבו עיקרי התורה שבעל פה- דהיינו המשנה
בשנת 4128 לבריאה (368 לספירה הנוצרית) נכתבו כל פרטי התורה שבעל פה- התלמוד (גמרא)
מקורות: מסע אל עמקי ההוויה - הרב מרדכי נויגרשל.
